Josu Imanol Unanue

Josu Imanol Unanue Astoreka (Bermeo, Bizkaia, 1958ko uztailaren 1a - idem, 2023ko abenduaren 15a) HIESaren aurkako eta ezker abertzaleko militantea izan zen. «Mezua zen guk besteak jagon behar genituela, ez geure burua», Berria, 2022-04-01.

 Bizitza 

Josu Imanol Unanue Astoreka Bermeon jaio zen, arrantza eta kontserba industrian aritzen zen familia batean. Matrizegintza, injekzioa eta trokelgintza ikasi zuen Arrasaten, eta gero Fagor Garagarza eta Alecoop kooperatibetan hasi zen lanean.

Urte batzuetan, koipeztatzaile eta makinista gisa aritu zen atunontzietan. Itsasoan lanean ari zela, Mekanika ikasten eta Hotzeko Teknikari titulua lortzen ere aritu zen.

Itsasoan izandako esperientziaren ondoren, 1985ean, 25 urte zituela, GIB birusa hartu zuen eta bi urteko bizi-itxaropena eman zioten. «Josu Imanoli 2 urteko bizi itxaropena eman zioten duela 25 urte GIBa antzeman ziotenean», EITB, 2022-12-01. Ordutik, aktiboki sartu zen gaixotasun horren aurka borrokatzeko hainbat ekimenetan, HIESaren aurkako herritar-taldeekin lankidetzan. 1988an, Txo Hiesaren elkartea sortu zuen eta 1992an, T-4 kolektiboaren prestakuntzan ere funtsezko zeregina bete zuen, sortzaileetako bat izanik. «Tengo diarios de compañeros que fallecieron de sida. Me gustaría poder dárselos a sus hijos», Deia. Dibulgazio-lan nabarmena egin zuen hitzaldien bidez eta artikulugile gisa. Josu Imanol Unanue Astorekaren artikuluak Naiz-en, Naiz

2000. urtean, Gernikako Lanbide Hastapena zentroan hasi zen lanean, eta LAB sindikatuko ordezkari sindikala izan zen. 2011n, politika instituzionalera egin zuen salto, Bermeoko udal-hauteskundeetan Bilduren hauteskunde-zerrendako kide izanik, eta zinegotzi eta alkateorde lanak egin zituen. Zeregin horretan, ardurak izan zituen Gizarte Ongizate, Euskara, Partaidetza, Zerbitzu Saiala eta Udal Langileekiko Harremanen Udal Patronatuan. 2014an, EH Bildu koalizio abertzaleak Bizkaiko ahaldun nagusigai aurkeztu zuen «Aitziber Ibaibarriaga y Josu Unanue, cabezas de lista de EH Bildu en Bilbo y Bizkaia», Naiz, 2022-12-01. eta legealdi hartan batzarkide eta taldeko bozeramaile izan zen.

 Erreferentziak 

 Kanpo estekak 

Kategoria:Bermeotarrak
Kategoria:Bizkaiko politikariak
Kategoria:Euskal Herriko ekintzaileak
Kategoria:Euskal Herria Bilduko hautetsiak